**JELGAVAS VALSTSPILSĒTAS PAŠVALDĪBAS 2025. GADA 26. JŪNIJA**

**SAISTOŠO NOTEIKUMU NR.25-7**

**“GROZĪJUMI JELGAVAS** **VALSTSPILSĒTAS PAŠVALDĪBAS 2023. GADA 23. FEBRUĀRA SAISTOŠAJOS NOTEIKUMOS Nr.23-1 “JELGAVAS VALSTSPILSĒTAS PAŠVALDĪBAS NOLIKUMS”**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. **Mērķis un nepieciešamības pamatojums** | * 1. Saistošo noteikumu “Grozījumi Jelgavas valstspilsētas pašvaldības 2023. gada 23. februāra saistošajos noteikumos Nr.23-1 “Jelgavas valstspilsētas pašvaldības nolikums” (turpmāk- Saistošo noteikumu projekts) mērķis ir precizēt Jelgavas valstspilsētas pašvaldības institucionālo sistēmu un nodrošināt tās darbības atbilstību aktuālajiem normatīvajiem aktiem, tostarp grozījumiemlikumā “Par interešu konflikta novēršanu valsts amatpersonu darbā”, kuri spēkā stājās 2025. gada 22. maijā, kā arī precizēt un papildināt atsevišķas pašvaldības nolikuma normas atbilstoši faktiskajai situācijai un pašvaldības darbības vajadzībām.   2. Nozīmīgākais grozījums skar Saistošo noteikumu projekta 8. punktu, kurā tiek noteikts, ka domes priekšsēdētājam tiek deleģētas tiesības dot rakstveida atļauju amatu savienošanai valsts amatpersonām, kuras iecēlusi, ievēlējusi vai apstiprinājusi pašvaldības dome, izņemot gadījumus, kad šāda atļauja nepieciešama domes priekšsēdētājam, viņa vietniekam, izpilddirektoram vai izpilddirektora vietniekam — šādos gadījumos rakstveida atļauju sniedz dome kā koleģiāla institūcija. Šāda kārtība nodrošina elastīgāku un efektīvāku lēmumu pieņemšanu, bez nepieciešamības katru gadījumu virzīt apstiprināšanai domes sēdē.   Papildus līdzšinējiem uzdevumiem (pilnvaru izdošana, līgumu un juridisku dokumentu parakstīšana), domes priekšsēdētājs turpmāk būs tiesīgs sniegt rakstveida atļauju amata savienošanai valsts amatpersonām, ja šāda savienošana:   * nerada interešu konfliktu; * nekaitē amatpersonas tiešo pienākumu izpildei.   Šī norma ieviesta, pamatojoties uz likuma “Par interešu konflikta novēršanu valsts amatpersonu darbā” grozījumiem, kas paredz iespēju pilnvarot institūcijas vadītāju dot rakstveida atļauju amata savienošanai. Grozījumu mērķis ir atslogot domes darbu un izvairīties no nepieciešamības katru atsevišķu gadījumu skatīt domes sēdē.   * 1. Saistošo noteikumu projekta 15.4.24. apakšpunkta precizēšana, papildinot ar vārdiem “ un interešu” veikta, lai atspoguļotu, ka attiecīgajā struktūrvienībā ir gan profesionālās ievirzes, gan interešu izglītības iestāde.   2. Saistošo noteikumu projekta 16. punkts tiek papildināts ar jaunām domes izveidotajām komisijām, norādot to nosaukumus: * 16.27. Līdzdalības budžeta projektu atlases konkursa komisija; * 16.28. Līdzfinansējuma piešķiršanas mācību izdevumu segšanai komisija; * 16.29. Neformālās izglītības programmu īstenošanas atļauju izsniegšanas komisija; * 16.30. Sociālās uzņēmējdarbības ideju konkursa “Impulss” komisija.   1. Saistošo noteikuma projekta 17. punktā tiek precizēta terminoloģija – vārdi “Jelgavas novada pašvaldību” tiek aizstāti ar vispārīgāku apzīmējumu “citām pašvaldībām”, kas labāk atspoguļo pašvaldību sadarbības formu daudzveidību un tiek papildināts ar 17.4. apakšpunktu, ietverot Atkritumu apsaimniekošanas reģionālā centra “Brakšķi” uzraudzības padomi, lai nodrošinātu šīs institūcijas tiesisko pamatu.   2. Saistošo noteikumu projekta 23.5. apakšpunkts tiek redakcionāli precizēts atbilstoši Pašvaldību likuma 73.panta astotajai daļai , kas skaidrāk nosaka, ka izpilddirektors var dot rīkojumus par mantas nodošanu un pieņemšanu starp pašvaldības iestādēm.   3. Saistošo noteikumu projekta 39. punkts tiek precizēts, papildinot to ar vārdiem “un/vai struktūrvienības”, lai nodrošinātu juridisku saskaņošanu ne tikai iestādes, bet arī tās struktūrvienību līmenī. |
| 1. **Fiskālā ietekme uz pašvaldības budžetu** | Saistošo noteikumu projekta pieņemšana neietekmēs pašvaldības budžetu, jo nav nepieciešami papildu finanšu resursi to ieviešanai vai izpildei. |
| 1. **Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci** | Nav ietekmes. |
| 1. **Ietekme uz administratīvajām procedūrām un to izmaksām** | Nav ietekmes. |
| 1. **Ietekme uz pašvaldības funkcijām un cilvēkresursiem** | Neietekmē pašvaldības funkcijas un cilvēkresursus. |
| 1. **Informācija par izpildes nodrošināšanu** | Saistošo noteikumu projekta praktiska ieviešana neprasa papildu finanšu vai tehniskos resursus. |
| 1. **Prasību un izmaksu samērīgums pret ieguvumiem, ko sniedz mērķa sasniegšana** | Saistošie noteikumi ir samērīgi. |
| 1. **Izstrādes gaitā veiktās konsultācijas ar privātpersonām un institūcijām** | 8.1. Saistošo noteikumu projekts un tam pievienotais paskaidrojuma raksts 09.05.2025. tika publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 25.06.2025.  8.2. Par saistošo noteikumu projektu pašvaldība nav saņēmusi viedokļus un priekšlikumus. |

Jelgavas valstspilsētas pašvaldības domes priekšsēdētājs A.Rāviņš